pythainlp/thai-wiki-dataset-v3 huggingface dataset:
ข้อมูล (คอมพิวเตอร์)

ข้อมูล คือลำดับของสัญลักษณ์ใด ๆ ที่มีความหมายโดยการปฏิบัติการเฉพาะเพื่อตีความ ข้อมูลดิจิทัลคือปริมาณ อักขระ หรือสัญลักษณ์ในการดำเนินการอันกระทำโดยคอมพิวเตอร์ เก็บและบันทึกลงในสื่อแม่เหล็ก เชิงแสง หรือเชิงกลเป็นต้น และส่งผ่านในรูปแบบสัญญาณไฟฟ้า
โปรแกรมคือกลุ่มข้อมูลที่ประกอบด้วยอนุกรมของชุดคำสั่งซอฟต์แวร์ที่ลงรหัสไว้ สำหรับควบคุมการดำเนินการของคอมพิวเตอร์หรือเครื่องจักรอื่น
องค์ประกอบของหน่วยความจำคอมพิวเตอร์ทางกายภาพ ประกอบด้วยเลขที่อยู่และหน่วยเก็บข้อมูลไบต์หรือเวิร์ด ข้อมูลดิจิทัลมักจะถูกเก็บในฐานข้อมูลเชิงสัมพันธ์ เช่นตารางหรือฐานข้อมูลเอสคิวแอล และโดยทั่วไปสามารถแทนด้วยข้อมูลคู่กุญแจ-ค่าแบบนามธรรม ข้อมูลสามารถถูกจัดการให้เป็นโครงสร้างข้อมูลได้หลายชนิด อาทิ แถวลำดับ กราฟ วัตถุ ฯลฯ และโครงสร้างข้อมูลสามารถเก็บข้อมูลได้หลายประเภท เช่น จำนวนตัวเลข สายอักขระ หรือแม้แต่โครงสร้างข้อมูลอื่น ข้อมูลถูกส่งผ่านเข้าและออกคอมพิวเตอร์ผ่านทางอุปกรณ์รอบข้าง
ในการใช้คำอีกทางหนึ่ง ไฟล์ฐานสอง (ซึ่งมนุษย์อ่านไม่ได้) บางครั้งก็ถูกเรียกว่า "ข้อมูล" เพื่อให้แตกต่างจาก "ข้อความ" ที่มนุษย์อ่านได้
มีการประมาณการไว้ว่า ปริมาณของข้อมูลดิจิทัลใน พ.ศ. 2550 มีทั้งหมด 281 เอกซะไบต์ (2.81 แสนล้านจิกะไบต์)
== ลักษณะเฉพาะ ==
สิ่งสำคัญของข้อมูลคือ ข้อมูลอันหนึ่งคือค่าที่เก็บอยู่ที่ตำแหน่งเฉพาะแห่งหนึ่ง
โดยพื้นฐานแล้ว คอมพิวเตอร์จะปฏิบัติการตามลำดับของชุดคำสั่งที่กำหนดไว้ในรูปแบบของข้อมูล กลุ่มของชุดคำสั่งที่ทำงานตามที่กำหนดเรียกว่า "โปรแกรม" หากพิจารณาตามที่เรียก โปรแกรมที่ถูกเรียกใช้โดยคอมพิวเตอร์จะประกอบด้วยรหัสเครื่องฐานสอง องค์ประกอบของหน่วยเก็บที่จัดดำเนินการโดยโปรแกรมก็เป็นข้อมูลเช่นกัน (ไม่คำนึงถึงส่วนที่ดำเนินการจริงโดยซีพียู) บทสรุปที่น่าพิศวงก็คือ ทั้งชุดคำสั่งของโปรแกรมและข้อมูลที่โปรแกรมจัดการ ต่างก็ถูกเก็บบันทึกด้วยวิธีเดียวกัน ดังนั้นมันจึงเป็นไปได้ว่า โปรแกรมคอมพิวเตอร์ก็อาจทำงานบนโปรแกรมคอมพิวเตอร์อื่นได้ โดยจัดดำเนินการบนข้อมูลเชิงโปรแกรมของมัน
เส้นแบ่งระหว่างโปรแกรมกับข้อมูลนั้นก็อาจคลุมเครือ ยกตัวอย่างอินเทอร์พรีเตอร์เป็นโปรแกรมหนึ่ง ข้อมูลที่ป้อนเข้าอินเทอร์พรีเตอร์ก็เป็นโปรแกรมโดยตัวมันเอง เพียงแต่ว่ามันยังไม่ได้ถูกแปลเป็นภาษาเครื่องเพื่อให้เครื่องทำงานได้ ในหลาย ๆ กรณี โปรแกรมที่ป้อนเข้าอินเทอร์พรีเตอร์นั้นจะเป็นไฟล์ข้อความที่มนุษย์สามารถอ่านได้ ซึ่งจัดดำเนินการโดยโปรแกรมแก้ไขข้อความ (อันเกี่ยวข้องกับข้อมูลข้อความล้วนมากกว่า) เมทาโปรแกรมมิงก็เป็นอีกตัวอย่างหนึ่งที่เกี่ยวกับโปรแกรมที่จัดดำเนินการโปรแกรมอื่นเป็นข้อมูล โปรแกรมอย่างเช่นคอมไพเลอร์ ลิงเกอร์ ดีบักเกอร์ ตัวอัปเดตโปรแกรม โปรแกรมสแกนไวรัส ฯลฯ ก็ใช้โปรแกรมอื่นเป็นข้อมูลเช่นกัน
== อ้างอิง ==
คาซัน

คาซัน (Каза́нь|p=kɐˈzanʲ; Казан|Qazan) เป็นเมืองหลวงและเมืองที่ใหญ่ที่สุดในสาธารณรัฐตาตาร์สตาน ประเทศรัสเซีย มีประชากร 1,143,535 คน เป็นเมืองที่มีประชากรมากเป็นอันดับที่ 8 ในประเทศรัสเซีย คาซันตั้งอยู่บนจุดรวมแม่น้ำโวลกาและแม่น้ำคาซันคา
== อ้างอิง ==
== แหล่งข้อมูลอื่น ==
Official website of Kazan 
Official website of Kazan  
Kazan bird's-eye
Kazan weekend guide
Virtual Guide around Kazan
The Kazan Times: Business and political news from Kazan, Tatarstan, Russia and all over the World
Kazan city tourist portal 
Kazan millenium
Universiade Kazan 2013 
Kazan 1000 years old 
The history of Islamic religion in Kazan
Kazan - Global Stroll 
http://www.kazan-memory.uni-tuebingen.de/indexee.html  - Student project about Kazan's history (central aspects: memory, religion)
The architecture of Kazan  
Russia - Republic of Tatarstan - Kazan - photo galleries
เมืองในประเทศรัสเซีย
บทความเกี่ยวกับ ประเทศรัสเซีย ที่ยังไม่สมบูรณ์
กีฬายูโดในเอเชียนเกมส์ 2014

ยูโด ใน เอเชียนเกมส์ 2014 จัดขึ้น ณ อินช็อน, เกาหลีใต้ ระหว่างวันที่ 20 และ 23 กันยายน 2014.
==ผู้ได้รับเหรียญรางวัล==
===ชาย===
{| 
|-
|rowspan=2|เอ็กซ์ตร้า ไลท์เวต(−60 กก.) 
|rowspan=2| Yeldos Smetov
|rowspan=2| Ganbatyn Boldbaatar
| Toru Shishime
|-
| Kim Won-jin
|-
|rowspan=2|ฮาล์ฟ ไลท์เวต(−66 กก.) 
|rowspan=2| Davaadorjiin Tömörkhüleg
|rowspan=2| Tomofumi Takajo
| Mirzohid Farmonov
|-
| Azamat Mukanov
|-
|rowspan=2|ไลท์เวต(−73 กก.) 
|rowspan=2| Hiroyuki Akimoto
|rowspan=2| Ganbaataryn Odbayar
| Hong Kuk-hyon
|-
| Bang Gui-man
|-
|rowspan=2|ฮาล์ฟ มิดเดิลเวต(−81 กก.) 
|rowspan=2| Kim Jae-bum
|rowspan=2| Nacif Elias
| Keita Nagashima
|-
| Nyamsürengiin Dagvasüren
|-
|rowspan=2|มิดเดิลเวต(−90 กก.) 
|rowspan=2| Yoshida Yuya
|rowspan=2| Dilshod Choeiev
| Gwak Dong-han
|-
| Lkhavgasuren Otgonbaatar
|-
|rowspan=2|ฮาล์ฟ เฮฟวีเวต(−100 กก.) 
|rowspan=2| Naidangiin Tüvshinbayar
|rowspan=2| Maxim Rakov
| Sayidov Ramziddin
|-
| Cho Gu-ham
|-
|rowspan=2|เฮฟวีเวต(+100 กก.) 
|rowspan=2| Ojitani Takashi
|rowspan=2| Ölziibayaryn Duurenbayar
| Abdullo Tangriev
|-
| Kim Sung-min
|-
|rowspan=2|ทีม
|rowspan=2|
|rowspan=2|
|
|-
|
|}
===หญิง===
{| 
|-
|rowspan=2|เอ็กซ์ตร้า ไลท์เวต(−48 กก.) 
|rowspan=2| Mönkhbatyn Urantsetseg
|rowspan=2| Emi Yamagishi
| Kim Sol-mi
|-
| Jeong Bok-yeong
|-
|rowspan=2|ฮาล์ฟ ไลท์เวต(−52 กก.) 
|rowspan=2| Misato Nakamura
|rowspan=2| Gulbadam Babamuratova
| Jung Eun-jung
|-
| Lenariya Mingazova
|-
|rowspan=2|ไลท์เวต(−57 กก.) 
|rowspan=2| Anzu Yamamoto
|rowspan=2| Kim Jan-di
| Ri Hyo-sun
|-
| Dorjsürengiin Sumiyaa
|-
|rowspan=2|ฮาล์ฟ มิดเดิลเวต(−63 กก.) 
|rowspan=2| Joung Da-woon
|rowspan=2| Yang Junxia
| Marian Urdabayeva
|-
| Kana Abe
|-
|rowspan=2|มิดเดิลเวต(−70 กก.) 
|rowspan=2| Kim Seong-yeon
|rowspan=2| Chizuru Arai
| Chen Fei
|-
| Tsend-Ayuushiin Naranjargal
|-
|rowspan=2|ฮาล์ฟ เฮฟวีเวต(−78 กก.) 
|rowspan=2| Jeong Gyeong-mi
|rowspan=2| Sol Kyong
| Zhang Zhehui
|-
| Mami Umeki
|-
|rowspan=2|เฮฟวีเวต(+78 กก.) 
|rowspan=2| Ma Sisi
|rowspan=2| Nami Inamori
| ธรณ์ธันย์ สัจจะเดช
|-
| Kim Eun-kyeong
|-
|rowspan=2|ทีม
|rowspan=2|
|rowspan=2|
|
|-
|
|}
==ตารางเหรียญรางวัล==
{| 
|-
| 1 ||align=left|  || 6 || 4 || 5 || 15
|-
| 2 ||align=left|  || 5 || 2 || 8 || 15
|-
| 3 ||align=left|  || 3 || 3 || 4 || 10
|-
| 4 ||align=left|  || 1 || 2 || 3 || 6
|-
|5||align=left| || 1 || 1 || 3 || 5
|-
|rowspan=2|6||align=left| || 0 || 1 || 4 || 5
|-
|align=left|  || 0 || 1 || 4 || 5
|-
|rowspan=2| 8 ||align=left|  || 0 || 1 || 0|| 1
|-
| align=left| || 0 || 1 || 0|| 1
|-
|10||align=left| || 0 || 0 || 1 || 1
|-
!colspan=2| รวม || 16|| 16|| 32 || 64
|}
== ประเทศที่เข้าร่วม ==
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ 
เอเชียนเกมส์ 2014
สนธิสัญญาญี่ปุ่น–เกาหลี ค.ศ. 1910

สนธิสัญญาผนวกดินแดนญี่ปุ่น-เกาหลี  หรือที่รู้จักกันอีกชื่อหนึ่ง สนธิสัญญาญี่ปุ่น-เกาหลี ค.ศ. 1910 เป็นสนธิสัญญาที่กระทำขึ้นระหว่างจักรวรรดิญี่ปุ่นกับจักรวรรดิเกาหลี เมื่อวันที่ 22 สิงหาคม ค.ศ. 1910 ณ กรุงฮันซอง
สนธิสัญญาฉบับนี้ทำให้เกาหลีหมดสิ้นอำนาจการปกครองตนเองโดยสมบูรณ์ ซึ่งเป็นผลมาจากที่ก่อนหน้านี้เกาหลีตกเป็นรัฐในอารักขา อันเนื่องมาจากสนธิสัญญาอึลซา เมื่อ ค.ศ. 1905
ญี่ปุ่นเมินคำขอของ จักรพรรดิซุนจงแห่งเกาหลี ที่ทรงต้องการให้สนธิสัญญาอยู่ภายใต้กฎหมายของเกาหลี ดังนั้นแล้วพระองค์จึงปฏิเสธการลงพระนาม ทำให้ นายกรัฐมนตรีเกาหลี อี วันยง ต้องลงนามแทน โดยมีผู้แทนจากฝ่ายญี่ปุ่นคือ ไวเคานต์ เทราอูจิ มาซาตาเกะ ผู้แทนพระองค์ประจำเกาหลี
รัฐบาลพระจักรพรรดิญี่ปุ่นได้แต่งตั้งรัฐบาลข้าหลวงแห่งเกาหลีเพื่อบริหารราชการและกิจการของดินแดนเกาหลี โดยให้ เทราอุจิ มาซาตาเกะ ผู้แทนพระองค์ประจำเกาหลี เป็นข้าหลวงต่างพระองค์สำเร็จราชการเกาหลีคนแรก ทั้งนี้รัฐบาลข้าหลวงต่างพระองค์อยู่ภายใต้การกำกับของรัฐบาลกลางที่กรุงโตเกียว ในขณะที่ฝ่ายขุนนางและชนชั้นปกครองเดิมของเกาหลีก็ไม่อาจยอมรับการปกครองของญี่ปุ่น และไปจัดตั้งรัฐบาลพลัดถิ่นแห่งประเทศเกาหลีขึ้นที่เซี่ยงไฮ้และฉงชิ่ง
==ข้อความ==
== การไม่ยอมรับของเกาหลีใต้ ==
ระหว่างปี 2007 ถึง 2010 ฝ่ายเกาหลีใต้ ทั้งนักวิชาการ นักกิจกรรม และสมาชิกสภา ได้ออกมาเรียกร้องว่าสนธิสัญญาฉบับนี้ทำขึ้นมาโดยปราศจากการยินยอมของจักรพรรดิแห่งเกาหลี และการลงนามโดยนายกรัฐมนตรีเป็นการบีบบังคับของญี่ปุ่น สนธิสัญญาฉบับนี้จึงไม่ชอบธรรมทางกฎหมายทั้งปวง และทำการเรียกร้องไปยังนายนะโอะโตะ คัง นายกรัฐมนตรีญี่ปุ่นให้รอบรองว่า สนธิสัญญาดังกล่าวไม่เคยมีผลบังคับใช้ แต่ก็ไร้การตอบสนองใด ๆ กลับจากรัฐบาลญี่ปุ่น
นอกจากนี้ เกาหลีใต้ยังอ้างว่า การรับรองของจักรพรรดิซุนจงในบรรดาพันธะสัญญากับญี่ปุ่น ก็ไม่เป็นไปตามราชประเพณีการปกครองของเกาหลี ญี่ปุ่นบังคับให้จักรพรรดิเกาหลีลงพระนามด้วยชื่อจริงตามอย่างมาตรฐานตะวันตกไว้เหนือตราราชลัญจกรด้วย ซึ่งขัดต่อราชประเพณีการปกครองของเกาหลีเดิมที่จะมีเพียงการลงตราราชลัญจกร และอ้างกระทำเช่นนี้อาจทำให้เอกสารนั้นไม่สมบูรณ์
ในวันที่ 28 กรกฎาคม 2010 มีนักกิจกรรมกว่า 1,000 คนในเกาหลีและญี่ปุ่นออกมาเดินขบวน ถือว่าสนธิสัญญาฉบับนี้ไม่เคยมีผลบังคับใช้
 
สนธิสัญญาเกี่ยวข้องกับการเปลี่ยนแปลงดินแดน
สนธิสัญญาเกี่ยวข้องกับจักรวรรดิญี่ปุ่น
สนธิสัญญาเกี่ยวข้องกับจักรวรรดิเกาหลี
สนธิสัญญาทวิภาคีเกี่ยวข้องกับญี่ปุ่น
สนธิสัญญาในคริสต์ศตวรรษที่ 20
การล่มสลายของจักรวรรดิเกาหลี
เกาหลีภายใต้การปกครองของญี่ปุ่น
การผนวกเกาหลีโดยจักรวรรดิญี่ปุ่น
ไรอัน เมสัน

ไรอัน เกล็น เมสัน (Ryan Glen Mason; เกิดวันที่ 13 มิถุนายน ค.ศ. 1991) เป็นอดีตนักฟุตบอลชาวอังกฤษในตำแหน่งกองกลาง ปัจจุบันเขาเป็นหัวหน้าผู้ฝึกสอนรักษาการของทอตนัมฮอตสเปอร์ในพรีเมียร์ลีก
เมสันเป็นผู้เล่นที่มาจากทีมเยาวชนของทอตนัมฮอตสเปอร์ โดยได้ลงเล่นให้กับทีมชุดใหญ่เป็นครั้งแรกใน ค.ศ. 2008 เขาถูกปล่อยยืมตัวให้กับโยวิลทาวน์, ดองคัสเตอร์โรเวอส์, มิลล์วอลล์, ลอรีย็อง และสวินดันทาวน์ ก่อนที่จะได้ลงเล่นในพรีเมียร์ลีกให้กับทอตนัมครั้งแรกใน ค.ศ. 2014 และได้ลงเล่นให้กับทีมชาติอังกฤษชุดใหญ่ครั้งแรกใน ค.ศ. 2015 เมสันย้ายไปฮัลล์ซิตีใน ค.ศ. 2016 ด้วยค่าตัวอันเป็นสถิติของสโมสร อย่างไรก็ตาม เขาประสบเหตุกะโหลกศีรษะร้าวจากการปะทะในเกมที่พบกับเชลซี เมื่อเดือนมกราคม ค.ศ. 2017 ทำให้เขาประกาศเลิกเล่นฟุตบอลเมื่อเดือนกุมภาพันธ์ ค.ศ. 2018 ตามคำแนะนำของแพทย์เฉพาะทาง
== ชีวิตช่วงต้น ==
เมสันเกิดที่เอนฟีลด์ในลอนดอน และได้เข้าศึกษาที่โรงเรียนเชสฮันต์ โดยเขาชนะเลิศการแข่งกระโดดข้ามรั้วระดับเขต
== ผู้จัดการทีม ==
เมสันเข้าร่วมทีมงานผู้ฝึกสอนของทอตนัมฮอตสเปอร์ในเดือนเมษายน ค.ศ. 2018 ต่อมาในเดือนกุมภาพันธ์ ค.ศ. 2019 เขาเสนอแนะว่าการโหม่งลูกฟุตบอลเป็นเรื่องที่ไม่ควรทำในวัยเด็ก เขาเริ่มทำหน้าที่เป็นหัวหน้าผู้ฝึกสอนชุดเยาวชน สำหรับการแข่งขันยูฟ่ายูธลีกรุ่นอายุไม่เกิน 19 ปีในเดือนกรกฎาคม ค.ศ. 2019
ต่อมาเขาได้เป็นหัวหน้าแผนกพัฒนาผู้เล่น (รุ่นอายุไม่เกิน 17 ถึง 23 ปี) ตั้งแต่เดือนสิงหาคม ค.ศ. 2020
วันที่ 19 เมษายน ค.ศ. 2021 หลังจากที่โชเซ มูรีนโยถูกปลดจากตำแหน่งผู้จัดการทีม เมสันได้เข้ามาเป็นผู้จัดการทีมรักษาการของทอตนัมฮอตสเปอร์จนจบฤดูกาล เขากลายเป็นผู้จัดการทีมอายุน้อยที่สุดที่คุมทีมในพรีเมียร์ลีกด้วยอายุเพียง 29 ปี โดยนัดแรกที่เขาคุม ทอตนัมสามารถเปิดบ้านเอาชนะเซาแทมป์ตันไปได้ 2–1 เมื่อวันที่ 21 เมษายน
== ชีวิตส่วนตัว ==
เมสันหมั้นกับราเชล ปีเตอร์ พวกเขามีลูกชายที่เกิดใน ค.ศ. 2017 และมีลูกสาวที่เกิดใน ค.ศ. 2019
== สถิติการจัดการทีม ==
==เกียรติประวัติ==
===นักฟุตบอล===
ทอตนัมฮอตสเปอร์
อีเอฟแอลคัพ รองชนะเลิศ: 2014–15
===ผู้จัดการทีม===
ทอตนัมฮอตสเปอร์
อีเอฟแอลคัพ รองชนะเลิศ: 2020–21
== อ้างอิง ==
== แหล่งข้อมูลอื่น ==
Ryan Mason profile  at the Hull City A.F.C. website
Ryan Mason profile  at the Football Association website
นักฟุตบอลชาวอังกฤษ
นักฟุตบอลทีมชาติอังกฤษ
ผู้เล่นสโมสรฟุตบอลทอตนัมฮอตสเปอร์
ผู้เล่นสโมสรฟุตบอลฮัลล์ซิตี
ผู้เล่นในพรีเมียร์ลีก
กองกลางฟุตบอล
ผู้จัดการทีมฟุตบอลในพรีเมียร์ลีก
นักกีฬาจากลอนดอน
บุคคลจากลอนดอนโบโรเอนฟีลด์
กองทัพจอร์แดน

กองทัพจอร์แดน (القوات المسلحة الأردنية), มีชื่อเรียกว่า กองทัพอาหรับ (الجيش العربي), ก่อตั้งขึ้นเมื่อ ค.ศ. 1956 แปรสภาพหน่วยมาจาก กองทหารต่างด้าวอาหรับ โดยรับแบบธรรมเนียมทางทหารมาจากสหราชอาณาจักร ที่ให้การอารักขาเอมิเรตส์ทรานส์จอร์แดน รวมถึงรัฐในอารักขาบริเวณอ่าวเปอร์เซีย. กองทัพอยู่ภายใต้การบริหารจัดการของกระทรวงกลาโหม  นำโดยรัฐมนตรีว่าการกระทรวงกลาโหม สมเด็จพระราชาธิบดีเป็นจอมทัพในฐานะผู้บัญชาการทหารสูงสุด โดยได้มีการพัฒนาบุคลากร และ จัดหายุทธภัณฑ์ที่ทันสมัยสำหรับการป้องกันประเทศ.
== ประวัติ ==
=== การก่อตั้ง ===
=== สมัยใหม่ ===
== โครงสร้าง ==
== บุคลากร ==
=== กำลังพลประจำการ ===
=== กำลังพลสำรอง ===
== งบประมาณ ==
== การศึกษา ==
== ยุทธภัณฑ์ ==
== ภารกิจในต่างประเทศ ==
=== ภารกิจรักษาสันติภาพ ===
=== ความช่วยเหลือด้านมนุษยธรรม ===
== ความสัมพันธ์ทางทหาร ==
== ดูเพิ่ม ==
กองกำลังรักษาความปลอดภัยสาธารณะจอร์แดน
อาสาสมัครรักษาดินแดนจอร์แดน
== อ้างอิง ==
== แหล่งข้อมูลอื่น ==
ประเทศจอร์แดน
จอร์แดน
จ
จ
ไข้สูงอย่างร้าย

ไข้สูงอย่างร้าย (malignant hyperthermia (MH), malignant hyperpyrexia) คือสภาวะอันตรายถึงตายที่พบยาก ปกติเกิดจากการถูกกระตุ้นโดยการสัมผัสยาดมสลบ โดยเฉพาะอย่างยิ่งยาชาระเหยและยาสำหรับการปิดกั้นระบบประสาทและกล้ามเนื้อ จำพวก succinylcholine ในบุคคลที่แพ้ยาดังกล่าว ยาจะทำให้เกิด oxidative metabolism ของกล้ามเนื้อลายอย่างรุนแรงและไม่อาจควบคุมได้ ส่งผลให้ระบบไหลเวียนโลหิตล้มเหลวและเสียชีวิตได้หากไม่ได้รับการรักษาโดยเร็ว
ความผิดปกติที่ทำให้เกิดอาการ MH มีส่วนเกี่ยวข้องกับความผิดปกติของยีนออโตโซมเด่นที่มีความสำคัญอย่างน้อย 6 จุด  โดยเฉพาะอย่างยิ่ง ยีน ryanodine receptor (RYR1). ลักษณะความปกติ MH มักมีความเกี่ยวข้องทั้งทางกายภาพและทางพัธุกรรมกับ central core disease (CCD) ซึ่งเป็นความผิดปกติของยีนออโตโซมเด่นที่มีเอกลักษณ์เดียวกันทั้งอาการ MH และ myopathy. MH มักปรากฏในลักษณะของการไร้ความรู้สึก หรืออาการในลักษณะเดียวกัน อย่างไรก็ตาม ยังไม่มีการวิเคราะห์โดยตรงประเภทใดที่บ่งชี้อาการ MH ได้อย่างชัดเจน
==อ้างอิง==
== ดูเพิ่ม ==
GeneReview/NIH/UW entry on Malignant Hyperthermia Susceptibility
Malignant Hyperthermia Association of the United States
Making Anesthesia Safer - Unraveling the Malignant Hyperthermia Puzzle  by Marilyn Green Larach, FASEB "Breakthroughs in Bioscience"
โรคกรรมพันธุ์ประหลาดแพ้ยาสลบ Malignant Hyperthermia  โดยกลุ่มงานวิสัญญี  โรงพยาบาลนครพิงค์
ภาวะแทรกซ้อนของการดูแลทางศัลยกรรมและอายุรกรรม
โรคหายาก
โรคของไอออนแชนเนล
วิสัญญีวิทยา
ชาวอินเดีย

ชาวอินเดีย (Indian people) เป็นพลเมืองของประเทศอินเดีย ซึ่งเป็นประเทศที่มีประชากรหนาแน่นมากที่สุดเป็นอันดับสองของโลกหรือประมาณ 17.50% ของประชากรโลก
“ชาวอินเดีย” นอกจากจะหมายถึงคนในสาธารณรัฐอินเดียในปัจจุบันแล้ว ยังรวมถึงผู้ที่อาศัยอยู่นอกประเทศอินเดียซึ่งเรียกว่า “ชาวอินเดียโพ้นทะเล”
== อ้างอิง ==
 
อินเดีย‎
แนวร่วมแรงงาน

แนวร่วมแรงงาน (Labour Front) เป็นพรรคการเมืองในสิงคโปร์ ก่อตั้งก่อนการเลือกตั้งสภานิติบัญญัติสิงคโปร์ พ.ศ. 2498 แนวร่วมแรงงานได้รับเลือกตั้งและได้จัดตั้งรัฐบาลผสมในสิงคโปร์ ซึ่งมีสถานะเป็นอาณานิคมแยกต่างหาก โดยพรรคนี้ได้ 13 จาก 25 ที่นั่ง
ระหว่าง พ.ศ. 2498 – 2499 การบริหารสิงคโปร์ของเดวิด มาร์แชลในลักษณะการปกครองตนเองล้มเหลวมาร์แชลล์ได้ลาออกใน พ.ศ. 2499 อังกฤษเห็นว่ามาร์แชลล์ไม่สามารถรับมือกับคอมมิวนิสต์ในฐานะสภาวะฉุกเฉินได้ มาร์แชลล์ออกไปจัดตั้งพรรคแรงงานแห่งสิงคโปร์ในปีต่อมา ลิม ยิวฮอกจากแนวร่วมแรงงานได้จัดตั้งรัฐบาลแทน
ปัญหาของสิงคโปร์ไม่ใช่การต่อสู้ใต้ดินของพรรคคอมมิวนิสต์ แต่เป็นปัญหาเศรษฐกิจและการฉ้อราษฎร์บังหลวง ทำให้ถูกพรรคกิจประชาชนที่นำโดยลี กวนยิวโจมตี ในที่สุด ลิมได้นำแนวร่วมแรงงานไปรวมกับกลุ่มสังคมนิยมเสรีนิยมซึ่งจัดตั้งโดยพรรคก้าวหน้าและพรรคประชาธิปไตยใน พ.ศ. 2499 เพื่อจัดตั้งเป็นพันธมิตรประชาชนสิงคโปร์ใน พ.ศ. 2502 ระหว่าง พ.ศ. 2500 – 2501 การเจรจาเพื่อให้สิงคโปร้เป็นรัฐปกครองตนเองประสบความสำเร็จ การเลือกตั้งภายใต้รัฐธรรมนูญใหม่ พรรคกิจประชาชนเป็นฝ่ายชนะการเลือกตั้งในพ.ศ. 2502 พรรคนี้ไม่ได้รับการเลือกตั้ง และหลังจากสิงคโปร์ได้รับเอกราชใน พ.ศ. 2508 พรรคนี้ได้สลายตัวไป
== อ้างอิง ==
Background of Labour Front 
ขบวนการทางการเมืองในประเทศสิงคโปร์
ชาวอียิปต์

ชาวอียิปต์ (مصريون) เป็นพลเมืองหรือผู้สืบเชื้อสายมาจากประเทศอียิปต์ โดยชาวอียิปต์โบราณเป็นคนละกลุ่มชาติพันธ์กับชาวอียิปต์ในปัจจุบันที่พูดภาษาอาหรับ
== อ้างอิง ==
 
อ
 
กลุ่มชาติพันธุ์ในประเทศอียิปต์
รักต้องเปิด (แน่นอก)

"รักต้องเปิด (แน่นอก) " เป็นซิงเกิลของกลุ่มศิลปิน ทรี.ทู.วันและใบเตย อาร์สยาม เป็นเพลงจากอัลบั้มมันDay ในปี พ.ศ. 2556 โดยมี ณรงค์ศักดิ์ ศรีบรรฎาศักดิ์วัชรากรณ์ และ ธานี วงศ์นิวัติขจร เป็นโปรดิวเซอร์ในการทำเพลง ประพันธ์เนื้อร้องโดย โปรการ์ด แต่งทำนองและเรียบเรียงโดย ประทีป สิริอิสสระนันท์ , T.J. จิรายุทธ ผโลประการ และณรงค์ศักดิ์ ศรีบรรฎาศักดิ์วัชรากรณ์ ออกจำหน่ายในวันที่ 1 พฤษภาคม พ.ศ. 2556
== การตอบรับ ==
=== ชาร์ต ===
{|class="wikitable"
!align="left"|ชาร์ต (พ.ศ. 2556)
!align="center"|อันดับสูงสุด
|-
| align = "left"| IW Climber
| align = "center"| 4
|-
| align = "left"| Thailand iTunes Top 10 Best Sellers 2013
| align = "center"| 9
|-
| align = "left"| Thailand iTunes Top 20 Hip Hop Rap Songs
| align = "center"| 1
|-
| align = "left"| Thailand iTunes Chart
| align = "center"| 1
|-
| align = "left"| Singapore iTunes Chart
| align = "center"| 47
|-
| align = "left"| Malaysia iTunes Chart
| align = "center"| 36
|-
| align = "left"| Taiwan iTunes Chart
| align = "center"| 72
|-
| align = "left"| Thailand Deezer Chart
| align = "center"| 1
|-
| align = "left"| Thailand Youtube Chart
| align = "center"| 2
|}
== รางวัล ==
เพลง รักต้องเปิด (แน่นอก) ชนะรางวัล"Playpark Music Awards 2013" ในสาขา “เพลงเต้นยอดนิยม” 
เพลง รักต้องเปิด (แน่นอก) ชนะรางวัล “No.1 Music Chart February 2013”  Club Mstar Thailand Music Award 2013 "มันส์ เป๊ะ มว๊าก" ในสาขา"เพลงไทยน่าเต้น"
== อ้างอิง ==
เพลงไทยสากล
เพลงในปี พ.ศ. 2556
ซิงเกิลในปี พ.ศ. 2556
ซิงเกิลในสังกัดกามิกาเซ่
ซิงเกิลในสังกัดอาร์.เอส.
ยึดเซ็นทรัล

ยึดเซ็นทรัลด้วยรักและสันติภาพ (Occupy Central with Love and Peace, OCLP) มักย่อเป็น ยึดเซ็นทรัล (Occupy Central) เป็นการประท้วงยึดครองที่ปราศจากความรุนแรงเพื่อสิทธิออกเสียงเลือกตั้งทั่วไปในเซ็นทรัล ฮ่องกง ซึ่งเริ่มเมื่อวันที่ 27 กันยายน 2557 เดิมมีกำหนดเริ่มในครึ่งหลังของปี 2557
เบนนี ไถ่ รองศาสตราจารย์กฎหมายแห่งวิทยาลัยฮ่องกง ริเริ่มการรณรงค์ดังกล่าวในเดือนมกราคม 2556 เขาทำนายว่าพลเมืองอย่างน้อย 10,000 คนจะเข้าร่วมการประท้วงเพื่อยึดเซ็นทรัลในเดือนกรกฎาคม 2557 หากสิทธิออกเสียงเลือกตั้งทั่วไปสำหรับการเลือกตั้งประธานบริหารปี 2560 และการเลือกตั้งสภานิติบัญญัติปี 2563 ไม่ดำเนินไปตาม "มาตรฐานระหว่างประเทศ"
ผู้สังเกตการณ์สังเกตว่า การรณรงค์ขบวนการยึดครองมีแนวโน้มเกิดหลังเฉียว เซียวหยาง ประธานคณะกรรมาธิการกฎหมายสภาประชาชนแห่งชาติจีน แถลงว่า กำหนดให้ผู้สมัครประธานบริหารรักทั้งประเทศ (จีน) และฮ่องกง และไม่เผชิญหน้ารัฐบาลกลาง ซึ่งตัดผู้สมัครจากค่ายนิยมประชาธิปไตยฝ่ายค้านอย่างชะงัด มีการยืนยันเมื่อวันที่ 31 สิงหาคม 2557 เมื่อสภาประชาชนแห่งชาติแถลงว่า การเลือกตั้งประธานบริหารฮ่องกงอันเป็นดินแดนของจีน จะถูกจำกัดเฉพาะผู้สมัครที่สนับสนุนรัฐบาลกลางของจีน
== อ้างอิง ==
พ.ศ. 2557
ประวัติศาสตร์ฮ่องกง
กลุ่มผลประโยชน์ทางการเมืองในฮ่องกง
การดื้อแพ่ง
ขบวนการสิทธิพลเมือง
การประท้วงในประเทศจีน
ฮ่องกงในปี พ.ศ. 2557
อัสแซสซินส์ครีด ยูนิตี

อัสแซสซินส์ครีด ยูนิตี (Assassin's Creed Unity) เป็นซีรีส์เกมอิงประวัติศาสตร์แอ็คชันผจญภัย ที่พัฒนาโดย ยูบิซอฟท์ มอนทรีออล และจัดจำหน่ายโดย ยูบิซอฟท์ มีการกำหนดปล่อยตัวเกมในเดือนพฤศจิกายนและธันวาคม 2014 สำหรับเครื่องเล่นเพลย์สเตชัน 4 ,เอกซ์บอกซ์ วัน และไมโครซอฟท์ วินโดวส์ เป็นเกมชุดที่เจ็ดของเนื้อเรื่องหลักในซีรีส์อัสแซสซินส์ครีด และเป็นภาคต่อจากเกม  แบล็กแฟล็ก ในปี 2013 และเนื้อเรื่องมีความเกี่ยวข้องกับ อัสแซสซินส์ครีด โร้ก ที่จะมาพร้อมกันในปี 2014
เรื่องราวในภาคนี้จะอยู่ในกรุงปารีสช่วงยุคการปฏิวัติฝรั่งเศส ในโหมดผู้เล่นเดี่ยว เราจะได้รับบทเป็น อาร์โน โดเรียน ผู้ที่พยายามจะเปิดเผยความจริงที่อยู่เบื้องหลังอำนาจการปฏิวัติ รูปแบบของเกมยังคงเป็นในลักษณะมุมมองบุคคลที่สาม การสำรวจโลกเปิด และระบบการต่อสู้รวมถึงการลักลอบที่พัฒนาดีขึ้น ที่สำคัญ อัสแซสซินส์ครีด ยูนิตี ได้นำระบบการเล่นแบบ cooperative multiplayer ที่สามารถให้ผู้เล่นร่วมทีมกันได้ถึง 4 คน ในการปฏิบัติภารกิจและสำรวจสถานที่ต่างๆ
== ระบบการเล่น ==
ระบบการต่อสู้ในเกมได้ถูกนำมาพัฒนาขึ้นใหม่หมด รวมถึงมีอาวุธชนิดใหม่อย่าง แฟนธอม เบลด (Phantom Blade) อุปกรณ์แฟนธอม เบลด มีลักษณะคล้ายหน้าไม้ยิงลูกดอกอาบยาพิษ ซึ่งอุปกรณ์ชนิดนี้จะติดอยู่กับฮิดเดน เบลด (Hidden Blade) อาวุธลับของมือสังหาร  ระบบการเคลื่อนไหวของตัวละครทาง ยูบิซอฟต์ ได้ปรับปรุงใหม่โดยใช้ชื่อว่า Parkour Up และ Parkour Down ซึ่งจะทำให้ผู้เล่นสามารถเคลื่อนไหวตัวละครผ่านสิ่งปลูกสร้างภายในเกมได้สะดวกยิ่งขึ้น นอกจากนี้ผู้เล่นยังสามารถซื้อทักษะอื่นๆให้กับอาร์โน ด้วยการอัปเดตเกมหรือการทำภารกิจ ตัวละครที่เป็นฝูงชนในเกมแสดงกิริยาอาการเป็นธรรมชาติมากขึ้น ผู้เล่นสามารถแฝงตัวไปกับผู้คนหรือแอบล้วงกระเป๋าได้เช่นเคย
เป็นครั้งแรกของซีรีส์อัสแซสซินส์ครีด ที่ผู้เล่นสามารถปรับแต่งตัวละคร หรือเลือกซื้อทักษะที่เหมาะสม เช่น ทักษะการลักลอบ การใช้อาวุธ ทักษะการต่อสู้ การสำรวจเส้นทาง นอกจากนี้ผู้เล่นยังสามารถปรับแต่งอาวุธและเลือกชุดเกราะตามความชอบ ซึ่งด้านอาวุธนั้นก็มีหลากหลาย เช่น ดาบ ขวาน หอก ง้าว ปืน หรืออาวุธอื่นๆ
อัสแซสซินส์ครีด ยูนิตี ยังมาพร้อมระบบการเล่นแบบร่วมทีมกัน ผู้เล่นจะต้องเข้าไปที่ร้านเหล้าที่ทำหน้าที่เป็นฮับเชื่อมต่อกับผู้เล่นคนอื่นๆ ซึ่งสามารถดูได้ว่าผู้เล่นคนอื่นกำลังทำภารกิจใด ถ้าพวกเขาอยู่ในภารกิจจะปรากฏเป็นลักษณะ "โกสท์" ของผู้เล่นคนนั้น ซึ่งสามารถขอเข้าร่วมภารกิจได้ หากได้เข้าร่วมทำภารกิจ ผู้เล่นจะเริ่มเกมที่จุดเช็คพ้อยต์ล่าสุดและทำภารกิจร่วมกับผู้อื่น การเล่นแบบร่วมทีมสามารถมีผู้เล่นได้สูงสุด 4 คน ซึ่งผู้เล่นจะรับบทบาทเป็นอาร์โนเหมือนเดิม แต่จะเห็นผู้เล่นอื่นเป็นมือสังหารคนอื่นที่เกมสุ่มมา ในหลายๆภารกิจสามารถร่วมทีมกันทำได้ แต่ก็สามารถเล่นเดี่ยวได้เช่นกัน จะมีเฉพาะบางภารกิจเท่านั้นที่จะต้องเล่นคนเดียว
==หมายเหตุ==
==อ้างอิง==
==แหล่งข้อมูลอื่น==
อัสแซสซินส์ครีด ยูนิตี ที่เมทาคริติก
วิดีโอเกมแอ็กชันผจญภัย
อัสแซสซินส์ครีด
วิดีโอเกมโอเพนเวิลด์
เกมสำหรับเพลย์สเตชัน 4
วิดีโอเกมที่พัฒนาขึ้นในประเทศแคนาดา
เกมสำหรับวินโดวส์
เกมสำหรับเอกซ์บอกซ์วัน
วิดีโอเกมที่ออกวางจำหน่ายในปี พ.ศ. 2557
วิดีโอเกมที่มีฉากในประเทศฝรั่งเศส
วิดีโอเกมแบบร่วมมือกัน
วิดีโอเกมที่มีฉากในปารีส
วิดีโอเกมลอบเร้น
กันยายน พ.ศ. 2557

กันยายน พ.ศ. 2557 เป็นเดือนที่ 9 ของปี พ.ศ. 2557 วันแรกของเดือนเป็นวันจันทร์ วันสุดท้ายของเดือนเป็นวันอังคาร
== เหตุการณ์ปัจจุบัน ==
กันยายน
*
วัดบ้านทวน

วัดบ้านทวน ตั้งอยู่ที่ หมู่ 2 ตำบลพนมทวน อำเภอพนมทวน จังหวัดกาญจนบุรี สังกัดคณะสงฆ์มหานิกาย   ที่ดินตั้งวัดมีเนื้อที่   28  ไร่  3  งาน  50  ตารางวา
== ประวัติ ==
วัดบ้านทวน ตั้งเมื่อ พ.ศ. 2325 เดิมเป็นวัดร้างมาก่อน เป็นวัดเก่ามีอายุมากกว่า 200 ปี มีเจดีย์เก่าประดิษฐานอยู่หลังอุโบสถ์เก่า วัดตั้งอยู่ใกล้หมู่บ้านมีแม่น้ำเก่าซึ่งตื้นเขิน จนกลายเป็นลำคลองอยู่ทางทิศตะวันตกและทิศเหนือ มีสระน้ำอยู่ภายในเขตวัดทางทิศใต้ ประชาชนใช้อุปโภคบริโภคตลอดปี ในปี พ.ศ. 2458 สมเด็จพระมหาสมณเจ้า กรมพระยาวชิรญาณวโรรส สมเด็จพระสังฆราชพระองค์ที่ 10 ได้เสด็จตรวจการคณะสงฆ์มณฑลราชบุรี ได้เสด็จตรวจคณะสงฆ์ในจังหวัดกาญจนบุรี และเสด็จมาที่วัดบ้านทวน ทรงได้ขอพระราชทานสมณศักดิ์ชั้นพระครูสัญญาบัตรให้เจ้าอธิการม่วง วัดบ้านทวน ตำแหน่งเจ้าคณะแขวง เป็นที่พระครูสิงคิคุณธาดา หลวงปู่ม่วงได้บำเพ็ญสาธารณกุศลและสร้างถาวรวัตถุไว้เป็นอันมากจนมรณภาพ วัดบ้านทวนได้รับพระราชทานวิสุงคามสีมา เมื่อวันที่ 29 พฤศจิกายน พ.ศ. 2540
โบราณสถานภายในวัดได้รับการขึ้นทะเบียนเป็นโบราณสถานลำดับที่ 16 ของจังหวัดกาญจนบุรี มีสิ่งสำคัญดังนี้
พระอุโบสถหลังเก่า ก่ออิฐฉาบปูน มีพาไลด้านหน้าประตู อยู่ด้านทิศตะวันออกสองช่อง หน้าบันด้านทิศตะวันตกมีลวดลายปูนปั้น ประกอบด้วยเครื่องถ้วยจีนมีลายเครือเถา ช้างเอราวัณ ตรี สิงห์ยืนคาบเครือเถา ช่องพาไลทั้งสองข้างมีภาพเขียนสีประกอบปูนปั้นรูปค้างคาวและปลา หน้าปันด้านทิศตะวันตกมีลวดลายปูนปั้น รูปเครือเถา ประกอบด้วยเครื่องถ้วยจีน ด้านล่างมีรูปนกยูง 2 ตัว ประกอบกับเครื่องเถาและลายจีน ช่องพาไลทั้งสองข้างนี้ลวดลายแต่งเลื่อมมาก หลังคาสองชั้นมุงด้วยกระเบื้องหน้าวัว มีช่อฟ้าใบระกาทำด้วยไม้ฉลุ มีหน้าต่างสองด้าน ด้านละสามช่อง เหนือวงกบหน้าต่างมีลวดลายดอกไม้ ประตูด้านทิศตะวันออก เสา กรอบประตู มีลายเขียนสีดอกไม้และรูปสัตว์ เช่น นก ปลา ซุ้มทำเป็นนนาคสะดุ้ง หน้าบันเป็นรูปครุฑหยุดนาค ประตูไม้เกลี้ยงไม่มีลวดลาย
ศาลาการเปรียญ  เป็นอาคารชั้นเดียวสร้างด้วยไม้และปูน ด้านทิศเหนือมีอาสนะสงฆ์และพระพุทธรูปปูนปั้น หลังคามุงกระเบื้องหย้าวัวสามชั้น มีนาคสะดุ้งใบระกา  ช่อฟ้า หางหงส์รูปพยานาค กว้างประมาณ 16 เมตร ยาว 21.50 เมตร
มณฑป  ทรงจตุรมุข ยอดทรงเจดีย์สี่เหลี่ยม ฐานกว้าง 12 เมตร มีประตูทางเข้าทั้งสี่ด้าน มีลานประทักษิณ ก่ออิฐฉาบปูน มีลวดลายปูนปั้น ทาสี  หน้าบันทางทิศตะวันออกและทิศตะวันตก เป็นรูปครุฑและลายเครือเถา
เจดีย์  ตั้งอยู่หลังพระอุโบสถ ก่ออิฐฉาบปูน เป็นเจดีย์ทรงกลม องค์ระฆังรูปโอคว่ำ บัลลังก์รูปสี่เหลี่ยม ปล้องไฉนกลม ปลียอดหักพังลงมาหมดแล้ว ฐานเจดีย์กว้าง 9 เมตร
ซุ้มประตู  เหลือเฉพาะซุ้มประตูด้านทิศตะวันออกและด้านทิศใต้ ก่ออิฐฉาบปูน เสารูปสี่เหลี่ยมไม่มีลวดลาย หลังคาทรงจั่ว หน้าบันของซุ้มประตูด้านทิศใต้มีนาคสะดุ้ง ใบระกาและหน้าบันมีลวดลายบัวสี่เหล่า  ส่วนด้านทิศตะวันออกหลังคาคล้ายรูปฐานเจดีย์
สิงห์ปูนปั้น  คงเหลือแต่ส่วนหัว เป็นสิงห์ไทยตามแบบสมัยอยุธยา
== อ้างอิง ==
วัดไทยในสังกัดคณะสงฆ์มหานิกาย
วัดในอำเภอพนมทวน
โบราณสถานในจังหวัดกาญจนบุรี